Kasikjarė

Kasikjarė () – upė pietų Venesueloje, kairioji Orinoko upės atšaka, didžiausia ir žinomiausia planetos upės bifurkacija. Atsiskyrusi Orinoko aukštupyje, 20 km žemiau La Esmeraldos gyvenvietės, Kasikjarė nebegrįžta į pagrindinę vagą, bet teka pietvakarių kryptimi ir įteka į Negro upę (kairysis Amazonės intakas) ties San Karlos de Rio Negru.

Priklausomai nuo vandens lygio Kasikjarė gali tekėti ir priešinga kryptimi, t. y. įtekėti į Orinoką. Kadangi Kasikjarė teka per mažai tyrinėtas vietoves, įvairių šaltinių duomenys apie kanalo ilgį įvairuoja nuo 225 iki 410 km. Kasikjarei tenka iki trečdalio Orinoko aukštupio debito. Potvynių metu Kasikjarės sistema tampa dar sudėtingesnė – link Negro baseino susidaro dar viena protaka. Manoma, kad Kasikjarės formavimosi procesas tebevyksta – su laiku ji turėtų „pagrobti“ Orinoko aukštupį ir visus jo vandenis nuplukdyti Amazonėn.Stokes, Maya; Goldberg, Samuel; Perron, J. Taylor (25 May 2018). „Ongoing River Capture in the Amazon“. Geophysical Research Letters. 45 (11): 5545–5552.
Didžiausi intakai: Parnonis, Siapa, Jatua (visi kairieji). Visa Kasikjarė laivuojama.

Kasikjarės pavadinimas kilęs iš jekvanų genties žodžio Kashishiwadi.Lauer, Matthew Taylor (2005) Fertility in Amazonia: Indigenous Concepts of the Human Reproductive Process Among the Ye’kwana of Southern Venezuela, p. 152.

Kasikjarės kanalą 1800 m. ištyrė vokiečių mokslininkas Aleksandras von Humboltas,Orinoco, Encyclopædia Britannica. Vol. 20 (11th ed.). Cambridge University Press. pp. 275–276. bet jo egzistavimą dar 1744 m. paminėjo ispanų jėzuitų misionierius tėvas Romanas.Guss, David. M. (1990) To Weave and Sing: Art, Symbol, and Narrative in the South American Rainforest.

 Šaltiniai 

 Nuorodos 
 Aleksandras von Humboldtas apie Kasikjarės upę

Kategorija:Venesuelos upės